РЕГЛАМЕНТ (ЕО) № 722/2008 НА КОМИСИЯТА
от 25 юли 2008 година
за изменение на Регламент (ЕИО) № 563/82 относно коригиращите фактори, използвани за установяване на пазарните цени на кланичните трупове на възрастни говеда
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1183/2006 на Съвета от 24 юли 2006 г. относно скàлата на Общността за класификация на кланичните трупове на възрастни говеда (1), и по-специално член 3, трети параграф от него,
като има предвид, че:
(1)
Член 3 от Регламент (ЕО) № 1183/2006 определя референтното представяне на кланични трупове за ЕС. В него се посочва, че когато държава-членка използва представяне, различно от референтното, следва да бъдат определени коригиращи фактори за преминаване от това представяне към референтното.
(2)
Регламент (ЕИО) № 563/82 на Комисията от 10 март 1982 г. относно определяне на подробни правила за прилагане на Регламент (ЕИО) № 1208/81 по отношение на установяването на пазарните цени на възрастните говеда на основата на скалата на Общността за класификация на кланичните трупове на възрастни говеда (2) определя подробни правила относно регистрирането на пазарните цени на кланични трупове на възрастни говеда въз основа на скалата на Общността за класификация на кланичните трупове на възрастни говеда.
(3)
Обединеното кралство подаде заявление за добавянето на два допълнителни коефициента за отстраняването на тлъстини от гърдите и слабините към приложението към Регламент (ЕИО) № 563/82. За да се осигури и бъдеще сравнимост на цените в Общността, следва да бъдат адаптирани коригиращите фактори, определени в приложението към посочения регламент.
(4)
Следователно Регламент (ЕИО) № 563/82 следва да бъде съответно изменен.
(5)
Управителният комитет по говеждо и телешко месо не е представил становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 563/82 се заменя с текста в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 юли 2008 година.